CELEX: 62011TN0204
Language: sk
Date: 2011-04-04 00:00:00
Title: Vec T-204/11: Žaloba podaná 4. apríla 2011 — Španielsko/Komisia

28.5.2011   
            
            
               SK
            
            
               Úradný vestník Európskej únie
            
            
               C 160/26
            
         Žaloba podaná 4. apríla 2011 — Španielsko/Komisia
   (Vec T-204/11)
   2011/C 160/41
   Jazyk konania: španielčina
   
      Účastníci konania
   
   
      Žalobca: Španielske kráľovstvo (v zastúpení: M. Muñoz Pérez)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil nariadenie Komisie (EÚ) č. 15/2011 z 10. januára 2011, ktorým sa mení a dopĺňa nariadenie (ES) č. 2074/2005, pokiaľ ide o uznané testovacie metódy na detekciu morských biotoxínov v živých lastúrnikoch, a
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Napadnutým nariadením sa Komisia rozhodla stanoviť ako referenčnú metódu na detekciu lipofilných morských biotoxínov kombinovanú metódu kvapalinovej chromatografie — hmotnostnej spektrometrie (liquid chromatography-mass spectrometry, LC-MS/MS), ktorá nahradila biologické testy na myšiach.
   Na podporu svojej žaloby, žalobca uvádza tri žalobné dôvody.
   
               1.
            
            
               Prvý žalobný dôvod je založený na porušení článku 158 ZFEÚ a zásady proporcinality, ktorú orgány Únie musia uplatňovať pri prijímaní svojich rozhodnutí.
               
                           —
                        
                        
                           V tomto smere žalobca tvrdí, že nová referenčná metóda na detekciu lipofilných biotoxínov nie je výhodnejšia vo vzťahu k ochrane verejného zdravia ako bilogické testy na myšiach.
                        
                     
         
               2.
            
            
               Druhý žalobný dôvod je založený na porušení zásady proporcionality.
               
                           —
                        
                        
                           Žalobca v tomto smere tvrdí, že prijatím rozhodnutia o nahradení biologických testov metódou LC-MS/MS ako referenčnou metódou na detekciu lipofilných biotoxínov Komisia neposúdila všetky údaje a relevantné skutočnosti týkajúce sa situácie, ktorú zamýšľala regulovať, keďže nezohľadnila ekonomické dopady, ktoré bude mať uvedená zmena na dotknutý výrobný sektor.
                        
                     
         
               3.
            
            
               Tretí žalobný dôvod je založený na porušení zásady legitímnej dôvery.
               
                           —
                        
                        
                           Podľa Španielskeho kráľovstva producenti živých lastúrnikoch mohli oprávnene očakávať, že Komisia nerozhodne o náhrade bilogických testov na myšiach ako referenčnej metódy na detekciu lipofilných biotoxínov až do splnenia podmienok podľa bodu 4 časti B kapitoly III prílohy III nariadenia č. 2074/2005 v jeho pôvodnom znení.